רימון בית ספר למוסיקה

רימון בית ספר למוסיקה הוא מוסד להשכלה גבוהה למוזיקה, הנמצא בשכונת מורשה שברמת השרון. היסטוריה בית ספר רימון לג'אז ומוזיקה בת זמננו נוסד בשנת 1985 כעמותה רשומה על ידי גורי אגמון, גיל דור, הרי ליפשיץ, אילן מוכיח ויהודה עדר, אשר היה היזם והמנהל הראשון של בית הספר (כיום מכהן כנשיא בית הספר). בשנים 1990 עד 2014 נוהל על ידי המעבד והסקסופוניסט, עמיקם קימלמן, ולפניו על ידי אורלי סלע. בשנת 2013 עודכן שם בית הספר לרימון בית ספר למוסיקה. בשנת הלימודים 2022 נפתח קמפוס רימון בעכו. בשנת הלימודים 2025 נפתח קמפוס רימון בשדרות. מסלולים בית הספר עוסק במוזיקה עכשווית ובג'אז. התלמיד עובר שני מבחני קבלה: מבדק שמיעה מוזיקלית ומבדק התאמה למסלול. מאחר שהתעודה המוענקת ברימון אינה תואר אקדמי, אין חובה להציג ציון פסיכומטרי או להיות בעל תעודת בגרות מלאה כדי להתקבל ללימודים, למעט במגמת הוראת המוזיקה. בבית הספר מוענקת תעודת בוגר במסלולים הבאים: מסלול קומפוזיציה לאומנויות המסך והבמה מסלול הפקה מוזיקלית ואלקטרונית מסלול כתיבה והלחנת שירים מסלול ביצוע-קול ופרפורמנס, ביצוע-גיטרה, ביצוע-פסנתר, ביצוע-תופים, ביצוע-כלי נשיפה, ביצוע והפקה מוזיקלית מסלול הוראת המוזיקה – תעודת הוראה ו-.B.Ed בשיתוף עם המרכז האקדמי לוינסקי וינגייט The Rimon Jazz Institute: מסלול למבצעי ג'אז מצטיינים לימודים לתואר תואר ראשון ושני בחינוך מוזיקלי, בשיתוף מכללת המרכז האקדמי לוינסקי וינגייט, ותעודת הוראה לימודים לתואר BA באמנויות בשיתוף האוניברסיטה הפתוחה של ישראל תואר ראשון במכללת ברקלי למוזיקה שבארצות הברית, השלמת לימודים בברקלי לתואר בשנתיים, בתום שנתיים ברימון תואר .B.A במוזיקה, בשיתוף עם המחלקה למוסיקה באוניברסיטת בר-אילן תואר ראשון בחינוך ותואר שני בתרפיה במוזיקה בשיתוף המרכז האקדמי לוינסקי־וינגייט קיימים גם קורסים למוזיקאים חובבים במסגרת היחידה ללימודי החוץ של רימון. בין הקורסים: קורסי הלחנה, קורס ראפ והיפ הופ, קורסי אלתור לנגנים, שירה לזמרים חובבים, ניצוח, תיפוף, קורסים לנוער, והרכבי בוגרים תחרויות ופרויקטים בבית הספר מתקיימים פרויקטים מעשיים ותחרויות, שנועדו לאפשר לתלמידים להתנסות בעבודה מעשית (נגינה, הלחנה ועיבוד) עם מורה מנחה ומפיק מוזיקלי מקצועי. פרויקטים מופע בוגרימון – פרויקט הסיום של הבוגרים בכל המגמות, כל אחד בתחומו. ההשתתפות בו נחוצה לקבלת תעודת סיום. פרויקט ה-EP פרויקט גמר – פרויקט הפקת אלבום אישי מקורי לסטודנטים שנה ג’. פרויקט מחזמר עם אוהד חיטמן תחרויות תחרות שירימון ע"ש מירב גרבר – תחרות ביצוע גרסאות כיסוי לשירים ישראליים מוכרים, בעיבוד מקורי. התחרות מורכבת משלושה שלבים: שלב א', בו העיבודים הם לכלי אחד בלבד (לרוב, פסנתר או גיטרה); שלב ב', בו העיבודים יכולים להיות להרכבים גדולים יותר של נגנים וזמרי ליווי; שלב ג', הגמר, מתקיים בדרך כלל בתיאטרון גבעתיים, ובו מוכרזים הזוכים – שלושה בתחום הביצוע ואחד בתחום העיבוד. תחרות נגן הג'אז ע"ש חגי איתן – תחרות ביצוע בסגנון ג'אז, שבה נדרשים המועמדים לבצע קטעים מוכרים, לאלתר וכן להלחין קטע מקורי. מתקיימת במועדוני הופעות שונים. תחרות "רוקרימון" להרכבי רוק ומוזיקה ישראלית – תחרות להרכבים של תלמידי בית הספר מהמגמות השונות. לרוב, השירים חייבים להיות מקוריים ובשפה העברית. מתקיימת במועדוני הופעות שונים. תחרות קומפוזיציה (הלחנת יצירות) – מיועדת לתלמידי מגמות ההלחנה. בניגוד לתחרויות שירימון ורוקרימון, כאן היצירות המשתתפות הן יצירות מקוריות בסגנון קלאסי, או שילוב של מוזיקה קלאסית ומוזיקה קלה. התחרות מתקיימת באולם קונצרטים (כגון מרכז פליציה בלומנטל למוזיקה). הזוכים בתחרויות מקבלים מלגה להמשך לימודים ב"רימון", וכן הקלטה מקצועית באולפן ההקלטות של בית הספר. לבית הספר יש הסכם עם מכללת ברקלי למוזיקה בבוסטון. תלמיד ברימון יכול, בכפוף להמלצת מוריו, להמשיך לימודים לתואר בברקלי, תוך הכרה בנקודות זכות שצבר ברימון. מקהלת רימון מקהלת רימון היא מקהלה אשר פועלת בבית הספר למוזיקה רימון. המקהלה נוסדה בסוף שנת 2022 על ידי אלכס וסרמן והיא מונה מעל ל-60 זמרים, תלוי בתקופה לעיתים מעל-80, רובם תלמידי רימון. המקהלה מופיעה על במות חשובות כגון: אולמות האבירים, כנסיית הגואל בירושלים, מוזיאון תל אביב לאמנות, היכלי התרבות של עכו ושל פתח תקווה, במסגרת אירועי הזמריה, פסטיבל פליציה בלומנטל למוזיקה, סמינר לוינסקי, כינוסי מקהלות שונים ומופיעה בסדרת קונצרטים בבית יד לבנים שברמת השרון שבמרכזה היא מציגה רפרטואר עשיר ומגוון. המקהלה שרה בעיקר שירים של מלחינים עכשוויים ישראלים, שירי מוזיקה פופולרית, ג'אז ויצירות מהרפרטואר הקלאסי כגון הגלוריה של ויוואלדי והרקוויאם של מוצרט. ראו גם בוגרי רימון בית ספר למוסיקה קישורים חיצוניים אתר האינטרנט הרשמי של רימון בית ספר למוסיקה יוסי חרסונסקי, כל הג'אז הזה, בשעה טובה, גם לנו יש בית ספר לג'אז, מעריב, 1 ביולי 1985 שי להב, חבורת רימון: מאליטה מוזיקלית ל"כוכב נולד", באתר ynet, 26 ביולי 2012 ג'ני אלעזרי, למה זמרים מזרחיים לא הולכים ללמוד ב"רימון"?, באתר mynet (כפי שנשמר בארכיון האינטרנט), 15 באוקטובר 2014 יואב קוטנר, רוק 30, באתר ישראל היום, 9 באוקטובר 2015 רימון בית ספר למוסיקה, באתר "גיידסטאר ישראל" סרטוני וידאו מתוך תחרויות "רוקרימון 2007" – ביצוע: "מלכה לב אדום", באתר יוטיוב "הלחנת יצירות 2007" – ביצוע: שחר זיו וטל זילבר, הלחנה: איציק לידרמן, באתר יוטיוב "אלקטרימון 2016" "Selfie Destruction Blues" ביצוע: נטע ברזילי, תומר כץ ואבשלום הספרי, כתיבה, הלחנה והפקה מוזיקלית: תומר כץ, באתר יוטיוב הערות שוליים